laion/Wikipedia-Exotic huggingface dataset:
שלוש השפות

מעשיית שלוש השפות (במחקר: הטיפוס הפולקלורי Aa Th 671) היא סיפור פולקלור אירופאי המספר על ילד שידע את שפת החיות (אנ'), הסיפור הודפס בספר המעשיות של האחים גרים כמעשייה מספר 33. המעשייה מספרת על ילד שלמד את שפת החיות, אביו שהיה איש אצולה חשב את בנו לטיפש וציווה על עבדו להורגו, בחלק מהגרסאות ניבא הבן שאביו ירחץ את רגליו ומשום כך ציווה האב להורגו, העבד הבריח את הבן והציג בפני האב עדות מזויפת למותו, הילד נדד בדרכים ובעזרת יכולותיו העל טבעיות הציל נערה ממוות או - בגרסאות מסוימות - אכסניה משודדים. בנדודיו הגיע לרומא ונבחר לאפיפיור הודות ליונה שנחה על כתפיו. לאחר שנבחר זימן את אביו לוותיקן והציב לפניו את הברירה לשאת בעונש על רצח בנו או לרחוץ את רגלי האפיפיור, בגרסאות אחרות הגיעו ההורים מיוזמתם לאפיפיור כדי לבקש ממנו מחילה על שהרגו את בנם, והאפיפיור מציב לפניהם את הברירה לשאת בעונש או לרחוץ את רגליו, לאחר שרחץ האב את רגלי האפיפיור הזדהה לפניו האפיפיור כבנו. בחלק מהגרסאות האב מת לאחר המפגש, בגרסתם של האחים גרים ההורים כלל לא נפגשים עם בנם והסיפור מסתיים בבחירתו של הילד לאפיפיור. ארנה ותומפסון מסווגים את הסיפור לקבוצת "כח ידיעה על טבעי - ידיעת שפת החיות", זאת בגלל שליטת הנער בשפת החיות. עם זאת, יש חוקרים המערערים על קביעה זו וטוענים כי ידיעת שפת החיות היא מוטיב משני בסיפור, ומשייכים את הסיפור לקטגוריית "סיפורי נבחרים", לשיטתם, מגדיר מיון זה את תבנית העומק של הסיפור. יוסף במברגר עסק רבות בחקר הגרסאות השונות של הסיפור וההבדלים ביניהם, הוא מבחין בחמש גרסאות שונות שנפוצו באירופה, לבד מגרסתם של האחים גרים. במברגר מעיר כי לסיפור נמצאו גם גרסאות יהודיות בהם ההורים מתבשרים על ידי מלאך או על ידי אליהו הנביא בדמות זקן שעתיד להיוולד להם בן, קו העלילה כמעט זהה, למעט זה שהנער לא נעשה אפיפיור אלא מלך, בגרסאות אלו באו הוריו אל המלך כדי שישפוט בריב שפרץ ביניהם לאחר שהאב השליך את בנו לנהר. האפיפיור היהודי מדיה וקבצים בנושא שלוש השפות בוויקישיתוף שלוש השפות, הטקסט באנגלית באתר STANDARD EBOOKS The Types of the Folk-Tale: A Classification and Bibliography. Antti Aarne's Verzeichnis der Märchentypen, translated and enlarged by Stith Thompson (Helsinki: Suomalainen Tiedeakatemia, 1928). אבידב ליפסקר, האספקלריה שלא האירה לר' שמעון הגדול ממגנצא, חוליות 1996 יוסף במברגר, האפיפיור היהודי, לתולדותיה של אגדה מימי הביניים באשכנז, הוצאת אוניברסיטת בר-אילן, רמת גן, תשס"ט.
גרייס קולידג'

גרייס אן גודיו קולידג' (באנגלית: Grace Anna Goodhue Coolidge‏; 3 בינואר 1879 – 8 ביולי 1957) הייתה הגברת הראשונה של ארצות הברית בין השנים 1923–1929. היא הייתה רעייתו של נשיא ארצות הברית קלווין קולידג'. גרייס אן גודיו נולדה בברלינגטון שבמדינת ורמונט לאנדרו א. גודיו (Andrew I. Goodhue) ולמירה (Lemira B. Goodhue) כבתם היחידה. עוד בהיותה ילדה שמעה על בית הספר לחירשים ששכן בנורת'האמפטון שבמסצ'וסטס והחליטה שייעודה בחיים הוא לסייע לילדים חירשים. לאחר שסיימה את לימודיה באוניברסיטת ורמונט בשנת 1902 החלה ללמד בבית הספר לחירשים על שם קלארק (Clarke School for the Deaf) שבנורת'האמפטון. בעת מגוריה בנורת'האמפטון פגשה את קלווין קולידג', והם נישאו באוקטובר 1905 בבית הוריה. קולידג', שהיה עורך דין בעיירה קטנה, התקשה להתפרנס, והמשפחה חיה בצמצום. זמן קצר לאחר נישואיהם נולד בנם הראשון ג'ון קולידג'. גרייס הייתה פעילה חברתית בעיירה הקטנה, יזמה פעילויות כנסייתיות, ובזכות פתיחותה והיכולת שלה להתחבר לאנשים בני הזוג התגברו על הביישנות הטבעית של קולידג', ולמעשה הייתה זו גרייס שהביאה אותו לעסוק בפוליטיקה. לאחר הולדת בנם השני, קלווין הבן, בשנת 1908, גידלה גרייס את הילדים, בעת שבעלה הפך פוליטיקאי ונבחר למושל. בשנת 1921 עם בחירתו של קלווין קולידג' לסגן נשיא ארצות הברית עברה המשפחה לוושינגטון, וגרייס הפכה לאחת מנשות החברה הפופולריות ביותר בעיר. לאחר מותו של וורן הרדינג הפך קולידג' לנשיא ארצות הברית, וגרייס החלה בפעילותה של הגברת הראשונה, ונחשבה אחת המארחות הפופולריות ביותר שהתגוררו בבית הלבן. בעקבות פעילותה היא קיבלה בשנת 1929 מדליית זהב מהמכון הלאומי למדעי החברה, ובשנת 1931, בסקר שנערך, היא נבחרה כאחת מ-12 הנשים הגדולות של האומה החיות באותה עת. בתום כהונתו עברה המשפחה לבית פרטי בנורת'האמפטון שנקרא "החופים", שם נפטר קולידג' בשנת 1933. לאחר מותו מכרה גרייס את ביתם ועברה להתגורר בבית מגורים קטן באזור, ואף שנסעה לטייל באירופה לראשונה בחייה, המשיכה לעבוד בבית הספר לחירשים שבו עבדה בצעירותה. בשנת 1957 נפטרה גרייס בגיל 78. מדיה וקבצים בנושא גרייס קולידג' בוויקישיתוף ביוגרפיה באתר הבית הלבן. ביוגרפיה באתר הספרייה של הגברות הראשונות גרייס קולידג', באתר "Find a Grave" (באנגלית) גרייס קולידג' - הגברת הראשונה של הבייסבול גרייס קולידג', באתר אנציקלופדיה בריטניקה (באנגלית)
עקיצת עקרב

עקיצת עקרבים (מכונה לעיתים סקורפיוניזם: scorpionism) מבוצעת בידי עקרבים ברחבי העולם. אף שעקרבים יכולים גם לצבוט עם צבתותיהם הגדולות או לנשוך בלסתותיהם, פגיעות אלה קלות בהרבה מעקיצות, והם מיועדות בעיקר לציד, בעוד העוקץ שבקצה זנבם בעל ארס שלעיתים קטלני לאדם שנעקץ. עקרבים שונים בעלי עוצמת ארס, משתנה ולמעשה רוב המינים אינם קטלניים לאדם, אף שעקיצתם יכולה לגרום לכאב ולמצבים רפואיים קלים עד בינוניים. רק 20 עד 30 מהמינים (מתוך יותר מ-1,500 עקרבים) הם בעלי ארס קטלני לאדם, אך באזורים בהם הם נפוצים הם עוקצים והורגים לעיתים קרובות (ביחס לתקיפות חיות), כשמרבית ההרוגים הם ילדים, זקנים וחולים. שני עקרבים יכולים להרוג אדם בוגר: עקצן צהוב (המצוי גם בישראל) ועקרב צהוב ברזילאי, אך קיים נוגדן יעיל לארסם. עקיצות אנשים לא תמיד מדווחות בזמן, כך שקשה להעריך את כמות העקיצות. מספר מומחים סוברים שישנם מעל 100,000 עקיצות בשנה, ואפילו 1.5 מיליון, רובם באזורים הטרופיים או הסובטרופיים בכל היבשות. למעשה העקרבים הם בין החיות הקטלניות ביותר (לצד נחשים ארסיים) שאינם מעבירי מחלות. רוב העקיצות בעלות מרכיב מחלבון, קרדיוטוקסין ונוירוטוקסין ומרכיבים נוספים, גורם לחסימה עצבית-שרירית (נוירואוטונומיות), מה שיכול בהתאם לעוצמת הארס להוביל לכאב עז (עקב המעבר המהיר של הארס בתעלת יונים), אודם, נפיחות ותגובה אלרגית מקומית. תסמינים מערכתיים אפשריים הם התכווצויות שרירים, פרכוסים, כאבי בטן, בחילות, הקאות, ריור מוגבר, הזעה, דמעות, ירידה ברמת ההכרה, קשיי נשימה וזיקפה של איבר המין. המוות מהעקיצה מגיע בעיקר עקב שיתוק הריאות, אי ספיקת שריר הלב, הלבלב ומערכת העצבים. מספר מקרי מוות נגרמו עקב אנפילקסיס של הנעקץ, מה שיכול לקרות גם ממינים לא קטלניים יחסית. בנוסף עקיצות רבות או באיברים רגישים יכולים לגרום להשפעות מועצמות. תקיפה של המינים הקטלניים מחייבת טיפול רפואי בתרופות, נוגדי רעלים (לרבות נסיוב מארס העקרב) אך לא תמיד היא מצליחה להציל. קשה להעריך את מספר העקיצות בעולם, אך רובן מתרחשות באזורים הטרופיים והסובטרופיים החמימים בהם נפוצים יחסית עקרבים. מקרי עקיצה שכיחים ביישובים אנושיים, מאחר שעקרבים חיים מתחת לסלעים ולבנים גם בטבע. בנוסף הם ניזונים מחרקים רבים הנמשכים אחרי האדם, בעוד טורפיהם פחות שכיחים. מחקר על עקיצות מצא שבעונות גשומות ישנם פחות עקיצות, מאחר שהגשם מקשה על העקרבים לצאת לציד. לרוב התקיפות מתרחשות בלילה מאחר שעקרבים רבים הם פעילי לילה. באמריקה בולטים מספר מינים שעוקצים ביניהם: עקרב צהוב אריזוני המצוי לאורך דרום ארצות הברית וצפון מקסיקו. ישנם כמה אלפי עקיצות בשנה אך רק מעטות קטלניות מאז פותח נוגדן לארסו. בשאר אמריקה נעקצים בעיקר מעקרב קליפה (Centruroides) ומהסוג טיטוס (Tityus), בו המין הקטלני עקרב צהוב ברזילאי. המין Tityus pachyurus הוא המין הקטלני בעקרבי מרכז אמריקה ובפנמה דווח על 28 הרוגים בין 1998 ל-2006 מעקיצותיו. צפון אפריקה, המזרח התיכון ודרום אסיה גם ידועים בעקיצות רבות וקטלניות, בעיקר הקטלן, עקצן (Leiurus), צרבן (Buthus), שחרן (Hottentotta) ו-Mesobuthus. עקצן צהוב הוא אחד העקרבים הקטלניים בעולם והוא הורג לעיתים קרובות, אפילו לאחר קבלת טיפול רפואי. בהודו, סרי לנקה ונפאל נהרגים בעיקר מעקיצות של עקרב הודי אדום שהוא מהקטלניים שבעקרבים וגורם לתמותה של 8-40% מהנעקצים, כשהרוב ילדים. הכשת עכביש עקיצות עקרבים באתר "מדע גדול בקטנה" Scorpion Stings הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ספורט לחימה

ספורט לחימה היא קטגוריה הכוללת מספר ענפי ספורט תחרותיים הכוללים קרב אחד על אחד. בענפי ספורט קרב רבים, מתחרה מנצח על ידי הכנעת היריב, על ידי השבתתו (תוצאה המכונה לרוב נוקאאוט) או על ידי צבירת נקודות, לרוב רק כאשר התנאים הקודמים לא התמלאו, אם כי ישנם ענפי לחימה שזו צורת ההכרעה העיקרית בהם. ספורטי לחימה קשורים הדוקות לאמנויות לחימה, וחלקם צאצאים ישירים של אמנויות לחימה. חלק מענפי הלחימה התפתחו בעקבות צניחת נחיצות אמנויות הלחימה במאות השמונה עשרה והתשעה עשרה, אך קיימים גם ענפי לחימה ספורטיביים עתיקים, לדוגמה פאנקרטיון בה התחרו במשחקים האולימפיים ביוון העתיקה, וגם סוגים שונים של היאבקות עממית, לדוגמה היאבקות בשמן זית. ענפי קרב נפוצים כוללים איגרוף, קיקבוקסינג, היאבקות, סומו, סיף, אמנויות לחימה משולבות, כמו גם סוגים רבים של אמנויות לחימה מסורתיות שהפכו לספורט, כגון קראטה, סבאט, איגרוף תאילנדי, טאקוונדו, קפוארה, ג'ו ג'יטסו ברזילאי ועוד. ענפי הלחימה השונים נבדלים רבות בחוקים שלהם, הן ביחס לטכניקות המותרות והן ביחס לשיטת הכרעת הקרב ולציוד, ולכן שיטות האימונים והקרב שונות מאוד בין ענפים שונים, גם כאלה הנחשבים דומים. באגרוף לדוגמה מותרות רק מכות בכף יד סגורה ורק מעל לחגורה, אסורות אחיזות חניקות או בריחים, בזמן שקרטה מותרות גם בעיטות מתחת לקו חגורה ואסורים אגרופים לפנים ולראש. בג'ודו אסורות הכאות בכלל ומותרות אחיזות ובריחים למיניהם, אך רק מעל לקו חגורה, בעוד שבג'וג'יטסו ברזילאי מותרות כל האחיזות, הבריחים והחניקות. ישנם ענפי לחימה הכוללים כלי נשק ומיגון, לדוגמה סיף וקנדו. ישנם מספר ענפי לחימה אולימפיים, ביניהם סיף, טאקוונדו, ג'ודו, ושתי שיטות של היאבקות. מדיה וקבצים בנושא ספורט לחימה בוויקישיתוף ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
הנרי טנוורת' וולס

הנרי טנוורת' וולס (באנגלית: Henry Tanworth Wells‏; 14 בדצמבר 1828 – 16 בינואר 1903) היה צייר מיניאטורות ודיוקנאות אנגלי. הוא היה חבר באחווה הפרה-רפאליטית אף שצייר בסגנון אקדמי. הציור הפופולרי ביותר שלו היה "ויקטוריה רג'ינה", המראה את המלכה הצעירה ויקטוריה מקבלת את החדשות על עלייתה לכס המלכות. וולס נולד בלונדון ב-14 בדצמבר 1828, בנם היחיד של הנרי טנוורת' וולס, סוחר, ואשתו שרלוט הנמן. הוא הוטבל בכנסיית סנט פנקראס העתיקה. הם גרו ברחוב פרסי, סנט פנקראס מ-1838 עד 1854. וולס פגש לראשונה את האמנית ג'ואנה מרי בויס בצפון ויילס בשנת 1849, שם היא למדה אצל הצייר דייוויד קוקס. הוא ארגן את היכרות עם בויס ב-1851, וביקש ממנה להינשא לו ב-1855. היא סירבה, ואמרה שהיא רוצה להיות חופשייה "להמשיך במפעל חייה". הוא רדף אחריה, והם היו מאורסים, אבל לאחר מות אביה, אמה שכנעה אותה לשנות את דעתה, וג'ואנה החזירה את טבעת האירוסין. וולס עדיין לא ויתר והם המשיכו לכתוב זה לזה. הם נישאו ב-9 בדצמבר 1857. נולדו להם שתי בנות, אליס ג'ואנה סטריט וג'ואנה מרגרט האדלי אשתו ג'ואנה מתה בלידה לאחר ארבע שנות נישואים בשנת 1861. אחיה היה הצייר הפרה-רפאלי ג'ורג' פרייס בויס. הנישואים הביאו את וולס להתקשרות עם קבוצת החברים שכללה את דנטה גבריאל רוזטי, פורד מדוקס בראון וג'ון ראסקין. וולס הוכשר כאמן בשנות העשרה לחייו, ולמד לראשונה אצל דיקינסון כשרטט ליטוגרפיות. ב-1843 (בגיל 15), החליף ולמד ציור מיניאטורות עבור אותה חברה. בזמן עבודתו, למד בבית הספר של ג'יימס מתיוס ליי בשעות הערב. הוא החל להציג את יצירותיו באקדמיה המלכותית כשהיה רק בן 18. בשנת 1850 נסע לפריז למשך שישה חודשים כדי ללמוד מצייר הדיוקנאות תומאס קוטיר. כשהצילום השתלט על שוק התמונות המיניאטוריות, ב-1861 עבר וולס לצייר פורטרטים בשמן, ונודע כצייר של דמויות צבאיות. הוא גם צייר דיוקנאות בעפרון של יחידים בחברה ובפוליטיקה. ציורו הפופולרי "ויקטוריה רג'ינה", המתאר את המלכה ויקטוריה כשהיא שומעת שהפכה למלכה, שוכפל בהרחבה בהדפסים ובגלויות במהלך שלטונה. הציור קיים בשתי גרסאות: אחת שהוצגה באקדמיה המלכותית ב-1880 (כעת בגלריה טייט) ואחת קטנה יותר, עם רקע שונה, שצוירה ב-1887 ומאוחר יותר הוצגה לאדוארד השביעי (באוסף המלכותי). וולס נבחר כחבר באקדמיה המלכותית ב-30 ביוני 1870. הוא מת בביתו, בקנסינגטון ב-16 בינואר 1903 ונקבר בבית הקברות קנסל גרין. מדיה וקבצים בנושא הנרי טנוורת' וולס בוויקישיתוף Bradbury, Sue (2012). Joanna, George and Henry: A Pre-Raphaelite Tale of Art, Love and Friendship. Boydell Press. British History Online: Percy Street. Survey of London: volume 21: The parish of St Pancras part 3: Tottenham Court Road & neighbourhood (1949), pp. 7-11. English Heritage Poë, Simon (24 August 2012). "Homage to Joanna". Apollo Magazine. "Wells, Henry Tanworth". Oxford Dictionary of National Biography (online ed.). Oxford University Press Explore the Royal Collection Online, www.rct.uk
ינה ז'ולדוש

ינה ז'ולדוש (במקור שטרן עד 1914 בהונגרית: Zsoldos Jenő; בודפשט, 2 באפריל 1896 – בודפשט, 21 בנובמבר 1972) היה היסטוריון ספרות (אנ'), מורה ומנהל גימנסיה יהודי-הונגרי. ינה ז'ולדוש נולד במשפחה יהודית, ואחרי סיום בחינות הבגרות החל ללמוד בחוג להונגרית-לטינית באוניברסיטת בודפשט (כיום אוניברסיטת אטווש לוראנד), שם סיים את הדוקטורט שלו ב-1923. בתחילה (בשנת 1919) היה מורה בבית הספר היסודי ברחוב טבאסמזה (Tavaszmező), ומהשנה שלאחר מכן היה מורה בגימנסיה היהודית לבנות בבודפשט, ואחר כך לימד גם בגימנסיה לבנים. התלמידים הכירו אותו כמורה קפדן ביותר, ואמרו שההפרדה הקפדנית בין הבנים ולבין הבנות בצורה חדה מאוד, הייתה בשל מעורבותו כמנהל. שמועה מאותו הזמן הייתה שתלמידה התאהבה בו, אך התאבדה, כדי להימנע ממצבים כאלה ראה בהפרדה חשיבות. יתרה מזאת, הוא חיכה ליד שערי הגימנסיה בבוקר, צופה בבנות שנכנסות לבית הספר, האם הן באות בליווי נער או לא, ואם הן עוטות נכון את כובעי התלבושת האחידה. תחום פעילותו הספרותית הייתה: היחס וההיבט הספרותי ההונגרי-יהודי. הוא עשה עבודה חשובה מאוד בתחום זה והיה אחד החוקרים האינדיבידואליים והמודרניים ביותר בתחום. בשנים 1925–1926 היה עוזר העורך של ה"סקירה יהודית-הונגרית". משנת 1936 במשך שש שנים ערך את כתב העת "לבנון". מחקריו ומאמריו פורסמו בעיתונים יהודיים הונגריים, בפרסומים מזדמנים ובכתבי עת. הוא היה אחד מעמיתי המערכת של הלקסיקון יהודי הונגרי. הוא היה מעורב בעריכת "ארכיון הדיפלומות ההונגריות-יהודיות" והיה עובד קבוע ב"משמר השפה ההונגרית" במשך 3 עשורים. בלה פלקי (1929) שלושים שנה בשירות אלוהים (1925) תרגומי המזמורים שלנו להונגרית (1926) היבטים עממיים יהודיים בשירה של צ'וקונאי (1928) היבטים תנ"כיים בשירה של צ'וקונאי (1929) היבטים יהודיים בספרות ההונגרית. התנ"ך, המדרש במכתבים של מיקש היהודי מטורקיה (בודפשט, 1931) פרנץ קזינצי והיהדות (בודפשט, 1934) סופרים יהודים גרמנים וספרות הונגרית בתקופת הנאורות (בודפשט, 1934) לפני מאה שנה. הדור הראשון של סופרים הונגרים-יהודים (נערך עם יוז'ף טורוצי-טרוסטלר, בודפשט, 1940) הספרות ההונגרית והיהדות (בודפשט, 1943) הופעת הסיפור העברי בספרות ההונגרית (בודפשט, 1946) 1848–1849 בחיי יהדות הונגריה (בודפשט, 1948) מילון ארץ ישראל (עם אנדרה גלרט, בודפשט, 1948) דקדוק הונגרי (בודפשט, 1951) מכתביו של יאנוש ויידה לאיזידור מילקו (עם הרב אלכסנדר שייבר, בודפשט, 1958) הו, מדוע כל כך מאוחר. מכתבים לביוגרפיה של יוז'ף קיש (עם אלכסנדר שייבר, בודפשט, 1972) לקסיקון ספרותי הונגרי. עורך ראשי. בנדק מרסל. בודפשט, 1963-1965. לקסיקון חדש לספרות הונגרית. עורך ראשי. פטר לאסלו. בודפשט, 1994. קברים יהודיים בבודפשט. עורך ג'רג' הרסטי. בודפשט, ועדת החסד הלאומית, 2004. אלכסנדר שייבר: יצירתו הספרותית של ינה ז'ולדוש. – ארכיון הדיפלומה היהודית הונגרית, בודפשט, 1971) ) רוברט דן: ינה ז'ולדוש (1972) באלאז' ורגה: פרידה מינה ז'ולדוש. (1977) לקסיקון יהודי הונגרי. 1929. עורך פטר אויווארי. ינה ז'ולדוש "ינה ז'ולדוש". המוזיאון הספרותי פטפי. Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש 1969) מדיה וקבצים בנושא ינה ז'ולדוש בוויקישיתוף A Belügyminisztérium 1914. évi 162157. sz. rendelete. "A Radnóti Gimnázium kalandos évtizedei". fovarosi.blog.hu. 2015-03-01. אורכב מ-המקור ב-2015-07-10. נבדק ב-2015-07-09. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ינה ז'ולדוש".
סמסונג גלקסי A72

סמסונג גלקסי A72 (באנגלית: Samsung Galaxy A72) הוא טלפון חכם מבוסס אנדרואיד, המיוצר על ידי סמסונג אלקטרוניקה. כחלק מסדרת A של סמסונג גלקסי. ב-17 במרץ 2021 הטלפון הוכרז לצד סמסונג גלקסי A52 באירוע הווירטואלי "Awesome Unpacked" של סמסונג. הוא יורשו של סמסונג גלקסי A71. המכשיר שוקל 203 גרם, גובהו 165 מ"מ, רוחבו 77.4 מ"מ, ועוביו 8.4 מ"מ. המכשיר בעל תצוגת Infinity-O עם גזרה למצלמה הקדמית, והתצוגה מוגנת על ידי "קורינג גורילה גלאס 3". זאת ועוד, המסגרת והפאנל האחורי עשויים מפלסטיק. המכשיר עמיד למים ואבק IP67. המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס רוחב-גובה בן 20:9. המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.3 ג'יגה הרץ, וה-6 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Snapdragon 720G SoC מתוצרת קוואלקום עם תהליך 8 ננומטר. האחסון הפנימי של המכשיר הוא בנפח 128 או 256 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר בקיבולת של 5000 מיליאמפר-שעה, שאינה ניתנת להסרה, התומכת במתח טעינה מהירה בת 25 וואט. למכשיר ישנם רמקולים סטריאו וחיישן טביעת אצבע מתחת לתצוגה, וכמו כן כרטיס ננו-MicroSD. המכשיר מצויד במערך בעל ארבעה מצלמות אחוריות, ומצלמה קדמית אחת, הכולל: מערך המצלמה האחורית כולל פלאש LED; מצלמה ראשית ברזולוציה 64 מגה פיקסל עם ייצוב תמונה אופטי (OIS); מצלמה בזווית אולטרה רחבה בשדה ראייה של 123 מעלות ברזולוציה 12 מגה פיקסל; מצלמת טלפוטו ברזולוציה 8 מגה פיקסל; חיישן לצילום מאקרו ברזולוציה 5 מגה פיקסל; כמו כן, מצלמה קדמית ברזולוציה 32 מגה פיקסל. המכשיר הושק כשמותקנת עליו מערכת ההפעלה אנדרואיד 11 בממשק המותאם של סמסונג - One UI 3.1. סמסונג הודיעה כי המכשיר ישודרג לאנדרואיד 12 לממשק המותאם של סמסונג - One UI 4.0. ביחד עם מכשירי סמסונג נוספים, יקבלו עדכוני אבטחה למשך 4 שנים ושלושה עדכוני מערכת הפעלה מרכזיים. מדיה וקבצים בנושא סמסונג גלקסי A72 בוויקישיתוף אתר האינטרנט הרשמי של סמסונג גלקסי A72 Samsung Galaxy A72 - Full phone specifications, m.gsmarena.com Klaus Hinum, Qualcomm Snapdragon 720G Processor - Benchmarks and Specs, Notebookcheck Damien Wilde, Galaxy A52 and A72 5G go official w/ high-refresh-rate displays, affordable prices, 9to5Google, ‏2021-03-17 (באנגלית אמריקאית) Samsung announces Galaxy A52, Galaxy A52 5G and Galaxy A72, GSMArena.com (באנגלית)
פסגת ראדה

פסגת ראדה (באנגלית: Rada Peak) היא פסגה בעלת צורת כיפה, המתנשאת מעל מסיב קראדוק, ברכס סנטינל, בהרי אלזוות', בארץ אלזוורת' שבאנטארקטיקה. הפסגה ממוקמת בין שיא בוגואניו, לבין הר קראדוק, בשיאו של מסיב קראדוק. גובהה של הפסגה 4,001 מטרים מעל פני הים. שמה של הפסגה ניתן לה בשנת 2006 על ידי הוועדה המייעצת לשמות אנטארקטיים. הפסגה נקראת על שם קאמילו ראדה ג'יאקאמאן (Camilo Rada Giacaman), שהיה חבר במשלחת ה- GPS האנטארקטית אומגה היי (Omega High Antarctic GPS Expedition), לרכס סנטינל, בעונות המחקר (הקיץ האנטארקטי) של 2004 ושל 2005. בעונת המחקר השנייה מביניהן השתתף מנואל בוגניו (Manuel Bugueño) - על שמו נקראת הפסגה הסמוכה. פסגת ראדה באתר הסקר הגאולוגי של ארצות הברית פסגת ראדה באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת ראדה מזג אוויר נוכחי מעודכן בפסגת ראדה תחזית מזג אוויר עדכנית ארוכת טווח עבור פסגת ראדה מידע גאוגרפי והיסטורי
Jopping

Jopping הוא סינגל הבכורה של להקת הבנים הדרום קוריאנית SuperM. השיר יצא לאור ב-4 באוקטובר 2019, על ידי חברות התקליטים SM אנטרטיינמנט וקפיטול רקורדס, כסינגל הראשון מהמיני-אלבום הראשון של הלהקה, SuperM. השיר נכלל ברשימת השירים של משחק הריקוד Just Dance 2022. השיר הוא הרצועה הראשית במיני-אלבום הבכורה של הלהקה. המילה "Jopping" היא הלחם של המילים "Jumping" ו-"Popping". מבחינה מוזיקלית, השיר כולל אלמנטים של אלקטרופופ כבד לצד צלילי בריטפופ, ומשלב ז'אנרים נוספים כגון פופ-רוק, R&B והיפ-הופ. ב-5 באוקטובר 2019 ביצעה הלהקה את השיר בפעם הראשונה, בחלון ראווה בבניין קפיטול רקורדס בלוס אנג'לס. ב-9 באוקטובר 2019, ערכה הלהקה את הופעת הבכורה שלה בטלוויזיה האמריקאית, כאשר ביצעה את השיר בתוכנית האירוח המופע של אלן דג'נרס. ב-11 בפברואר 2020 ביצעה הלהקה את השיר בג'ימי קימל לייב. "K-pop supergroup SuperM release video for their debut song, 'Jopping'". NME (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) Carvalho, Alana (9 בספטמבר 2019). "Integrantes de outros grupos famosos, formam o 'SuperM' e lançam primeiro mini-álbum". Mais QI Nerds (בBrazilian Portuguese). נבדק ב-2 בדצמבר 2021. {{cite web}}: (עזרה) Murphy, Eryn (28 באוגוסט 2019). "K-pop Group SuperM Announces the Release Date of Their First Album". Showbiz Cheat Sheet. נבדק ב-2 בדצמבר 2021. {{cite web}}: (עזרה) "SuperM The 1st Mini Album 'SuperM' – SuperM | Songs, Reviews, Credits". AllMusic. נבדק ב-2 בדצמבר 2021. {{cite web}}: (עזרה) "SuperM - The 1st Mini Album". Spotify. נבדק ב-2 בדצמבר 2021. {{cite web}}: (עזרה) "Taemin: SuperM 1st Mini Album 8/4 Release Info~!". SHINee USA. 3 בספטמבר 2019. נבדק ב-2 בדצמבר 2021. {{cite web}}: (עזרה) Just Dance 2022 Official Tracklist, Genius (באנגלית) "SuperM – Jopping Lyrics". Genius (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) "What is the meaning of Jopping? How to do the SuperM dance!". HITC (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) "SuperM Takes Over Hollywood at First-Ever Live Show Outside Capitol Records Building: Watch". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) "SuperM Wonder Why Ellen Is So 'Curious' About Their Relationship Status During U.S. TV Debut". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) "SuperM to Perform 'Jopping' on 'Jimmy Kimmel Live!'". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}: (עזרה) "The 20 best K-pop songs of 2019". Dazed. 6 בדצמבר 2019. נבדק ב-6 בדצמבר 2019. {{cite web}}: (עזרה) "The 25 Best K-pop Songs of 2019: Critics' Picks". Billboard. 2 בדצמבר 2021. נבדק ב-30 בדצמבר 2019. {{cite web}}: (עזרה) Benjamin, Jeff (21 בדצמבר 2019). "The 10 best K-pop songs of 2019: hit tracks from supergroups BTS and Blackpink, and newcomers SuperM and Itzy". South China Morning Post. נבדק ב-2 בדצמבר 2021. {{cite web}}: (עזרה)תחזוקה - ציטוט: url-status (link) "Best K-pop Music Videos of 2019". BuzzFeed. 1 בינואר 2020. נבדק ב-2 בדצמבר 2021. {{cite web}}: (עזרה)
יוסוף אסוגבה

יוסוף אמודה אסוגבה (בצרפתית: Youssouf Amouda Assogba; נולד ב-21 באוגוסט 2001 בפאראקו שבבנין) הוא כדורגלן בניני המשחק בעמדת המגן הימני בקבוצת בולון מהליגה הצרפתית השלישית, בהשאלה מאמיין, ובנבחרת בנין. אסוגבה גדל בפאראקו שבבנין, וגדל במחלקות הנוער של APEC ושל קראקה המקומיות. ב-21 בנובמבר 2019 חתם באמיין מהליגה הצרפתית השנייה. ב-13 בספטמבר 2021 הושאל לבולון מהליגה הצרפתית השלישית. ב-6 בספטמבר 2019 ערך אסוגבה את הופעת הבכורה שלו בנבחרת בנין, בניצחון 2-1 על נבחרת חוף השנהב במשחק ידידות. יוסוף אסוגבה, באתר Transfermarkt יוסוף אסוגבה, באתר Soccerway יוסוף אסוגבה, באתר National Football Teams יוסוף אסוגבה, באתר FootballDatabase.eu יוסוף אסוגבה, באתר ESPN Trois Questions Au Promoteur Du Centre De Formation Apec: «Youssouf Assogba A Été Formé À Apec», Dixit Nathanaël Likpeté באתר Matin Libre, ‏ 27 ביולי 2020 (בצרפתית) YOUSSOUF ASSOGBA LA DERNIÈRE TROUVAILLE DE L'AMIENS SC באתר הרשמי של אמיין, 21 בנובמבר 2019 (בצרפתית) YOUSSOUF ASSOGBA EST BOULONNAIS ! באתר הרשמי של בולון, 13 בספטמבר 2021 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוסוף אסוגבה".
טיוטה

טְיוּטָה היא שלב בתהליך הכתיבה, בו מקבל המסמך הנכתב את צורתו הראשונית, ועל בסיס שלב זה נעשים שינויים, תיקונים והוספות בהתאם לרצון הכותב. לעיתים קרובות, נעשים השינויים על גבי הטיוטה עצמה, תוך מחיקות והוספות בכתב-יד וכדומה. מקור המילה מן הארמית, באמצעות התלמוד הבבלי ”ומחיק ליה לטיוטא וכתב מאי דבעי” (המשמעות המקורית של המילה בהקשרה בתלמוד הוא מעין שכבה המכסה את גוף השטר, ושורש המילה הוא טיט). המושג טיוטה קיים גם באמנות, כגון בציור, שם מקובל לעשות סקיצה לפני יצירת הציור או היצירה. מחקרים אמפיריים של סופרים בעבודה מצביעים על כך שסופרים יכולים לעשות אחת או יותר מהפעולות הבאות במהלך שלבי הכתיבה: פיתוח קישוריות הטקסט ארגון את המחשבות ביחס לטקסט שנכתב עד כה שינוי את נוסח הטקסט הסבר או הקשר בין דוגמאות או רעיונות יצירת מעברים הצגת טיעון או נקודה מרכזית הרחבת רעיונות מרכזיים השהיית הכתיבה, כדי לבצע התאמות באיות, בבחירת המילים ובתחביר כתב יד (מקור) ערך מילוני בנושא טיוטה, בוויקימילון יהושבע סמט-שינברג, מבחר טיוטות מארכיונים של משוררים עבריים, בבלוג "הספרנים" של הספרייה הלאומית, 06.06.2022 The Elements of Style Fiftieth Anniversary Edition (2009), p. 15, ISBN 978-0-205-63264-0 Elbow, Peter. Writing Without Teachers. 2nd ed. New York: Oxford UP, 1973, 1998. p.15 Elbow, Peter. Writing Without Teachers. 2nd ed. New York: Oxford UP, 1973, 1998. p.50 תלמוד בבלי, מסכת בבא בתרא, דף קס"ג, עמוד א' רוביק רוזנטל, הזירה הלשונית: כל מה שרציתם לדעת על ברווזים, באתר nrg‏, 8 במרץ 2012 Leijten, Mariëlle; Van Waes, Luuk (2013). "Keystroke Logging in Writing Research: Using Inputlog to Analyze and Visualize Writing Processes". Written Communication. 30 (3): 358–392. doi:10.1177/0741088313491692. Flower, Linda; Hayes, John R. (1980). "The Cognition of Discovery: Defining a Rhetorical Problem". College Composition and Communication. 31 (1): 21–32. doi:10.2307/356630. JSTOR 356630. Leijten, Mariëlle; Van Waes, Luuk; Ransdell, Sarah (2010). "Correcting Text Production Errors: Isolating the Effects of Writing Mode From Error Span, Input Mode, and Lexicality". Written Communication. 27 (2): 189–227. doi:10.1177/0741088309359139. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.